EkBass/fiwiki-20250220-pages-articles huggingface dataset:
Matkustus Suomessa

Matkustus Suomessa (En resa i Finland) on Zacharias Topeliuksen vuosina 1872–1874 kahtenatoista vihkona ilmestynyt kirja, joka käsitteli Suomea, sen kansaa ja eri paikkakuntia. Yhtä aikaa ruotsinkielisen alkuteoksen kanssa ilmestyneen suomennoksen teki Julius Krohn. Kirja ilmestyi saksaksi ja venäjäksi 1874 ja 1875. Kuvituksena oli 36 teräspiirrosta.Matkustus Suomessa, Katarina Pihlflyckt: Johdanto s. 1–6. Topeliuksen kirjoittamien lukujen lisäksi mukana on Tilastollisen keskustoimiston johtajan K. E. F. Ignatiuksen tilastollinen katsaus. Kuvat esittävät etenkin Etelä-Suomen rannikkoseutuja, mutta osansa saavat myös Häme, Karjala ja Savo. Myös Pohjois-Suomea oli määrä käsitellä, mutta alkuosan vähäisiksi jääneen myynnin vuoksi sarjaa ei jatkettu. Lukujen jäsentely on samansuuntainen kuin laajemmassa Finland framstäldt i teckningar -teoksessa, jonka kuvituksena oli 120 kivipiirrosta. Tekstit ovat kuitenkin lyhyempiä ja kuvailevat suoremmin kuvia ja niiden näkymiä. Topeliuksen kolmas samantyyppinen historiaan ja maantieteeseen liittyvä kirja oli Maamme-kirja, joka oli kouluissa lukukirjana vielä 1950-luvulla. Matkustus Suomessa on näitä kaunokirjallisempi, Topelius muun muassa kuvaa äänielämyksiä Imatrankoskelta. Tiedosto:J Knutson Utsigt af Borgå från nord-vest.jpg|Johan Knutson: Näkymä Porvooseen koillisesta. Tiedosto:J Knutson Utsigt af Tammerfors från norr.jpg|Johan Knutson: Näkymä Tampereelle pohjoisesta. == Lähteet == Luokka:Kuvateokset Luokka:Suomalaiset historian tietokirjat Luokka:Zachris Topeliuksen teokset Luokka:1870-luvun kirjat Luokka:Kirjat Suomen historiasta
Resistenza

Resistenza on italialaisen poplaulaja Neffan kahdeksas albumi, joka ilmestyi 4. syyskuuta 2015. == Kappaleet == # Sogni e nostalgia – 3:04 # 'O sarracino (ft. The Bluebeaters) – 2:49 # Resistenza – 3:39 # Colpisci – 3:01 # Un piccolo ricordo di Maria – 3:42 # Sigarette – 3:04 # Per fortuna c'è il mare – 3:18 # Dubai (Why, Oh Why) – 3:06 # Twit – 3:22 # Occhi chiusi – 2:46 # Realtà – 3:02 # Lampadine – 3:10 # Catalogo – 3:08 # Ma Jolie – 2:53 # Giorni e giorni – 3:07 == Lähteet == Luokka:Vuoden 2015 albumit Luokka:Neffan albumit
Bom-ui waltz

Bom-ui waltz (, ) on televisioyhtiö KBS2:n esittämä eteläkorealainen draamasarja. Sen päärooleissa ovat Seo Do-young, Han Hyo-joo, Daniel Henney ja Lee So-yeon. ==Näyttelijät== == Lähteet == == Aiheesta muualla == * Luokka:Eteläkorealaiset draamasarjat Luokka:2000-vuosikymmenen televisiosarjat Luokka:KBS:n televisiosarjat
Hoksopoli

Hoksopoli oli Kuopiossa sijainnut seikkailupuisto, joka oli toiminnassa vuosina 2007–2009. Puiston ideana oli olla luonnollisen kokoinen lautapeli, jossa kävijät olivat itse pelinappuloita. Puiston rakentaminen maksoi 700 000 euroa, ja sen loppuosan rakentamiseen olisi tarvittu miljoona euroa lisää. Puistosta koitui Kuopion kaupungille tappiota yhteensä 1,5 miljoonaa euroa. Puisto suljettiin kannattamattomana vuonna 2010 ennen kesäkautta. Vuonna 2015 Kuopion kaupunki alkoi suunnittella alueelle asuntoja ja alueen asemakaava julkaistiin joulukuussa 2022. Suurin osa Hoksopolista purettiin syksyllä 2017. Jäljelle jäi vain hirrestä rakennettu kahvila- ja huoltorakennus, joka paloi täysin epäillyn tuhopolton seurauksena 24. joulukuuta 2022. == Lähteet == *Perhepelipuisto Hoksopoli pa-la.fi === Viitteet === Luokka:Suomen huvipuistot Luokka:Suomen entiset rakennukset ja rakennelmat Luokka:Kuopion rakennukset ja rakennelmat Luokka:Kuopion nähtävyydet
Fi-Nergy Voima

Fi-Nergy Voima Oy oli vuonna 2017 perustettu sähkönmyyntiyhtiö, joka toimitti sähköä koko Suomen alueelle. Yritys asetettiin konkurssiin 21. heinäkuuta 2022Fi-Ner­gy Voi­ma Oy kon­kurs­sis­sa, Kilpailu- ja kuluttajavirasto 29.7.2021, viitattu 30.7.2022. Fi-Nergy Voima Oy oli rekisteröity Suomeen, ja sillä oli sähkönmyyntiä myös Ruotsissa. Vuonna 2019 yritys suunnitteli aloittavansa sähkönmyynnin myös Itävallassa ja Norjassa. Yrityksen toimistot sijaitsevat Helsingissä, Salossa ja Vaasassa. Yrityksen omistaja oli Håkan Gustafsson, joka on aikaisemmin toiminut konkurssiin menneen Werel Oy:n maajohtajana sekä 220 Energia Oy:n hallituksen puheenjohtajana ja pääomistajana. Sopimuksia myytiin Helsingistä ja Bangkokista Nordic Marketing Servicen kautta. Kilpailu- ja kuluttajavirasto varoitti yrityksestä tammikuussa 2020. Virasto oli saanut satoja ilmoituksia Fi-Nergyä koskevista ongelmista, virheitä sopimuksissa ja laskutuksessa.Kuluttaja-asiamies vie sähköyhtiö Fi-Nergy Voiman markkinaoikeuteen Yle, 23.4.2020 Kuluttaja-asiamies harkitsi helmikuussa 2021 ryhmäkannetta.Kuluttaja-asiamies harkitsee ryhmäkannetta valitusryöpyn kohteena olevasta sähköyhtiö Fi-Nergystä, Yle.fi, uutiset 10.2.2021, viitattu 10.2.2021 Fingrid purki kesäkuussa 2021 Fi-Nergyn tasevastaavana olleen yrityksen tasepalvelusopimuksen. Fi-Nergy Voiman sähköntoimitukset asiakkaille keskeytyivät.Energiavirasto kehottaa Fi-Nergy Voiman ja 365 Hankinnan asiakkaita valitsemaan pikaisesti uuden sähkönmyyjän EnergiavirastoOhjeita Fi-Nergy Voiman ja 365 Hankinnan asiakkaille Energiavirasto Lisäksi poliisi epäilee Fi-Nergyä ja toista sähkönmyyntiyritystä 6,5 miljoonan euron veropetoksista. Fi-Nergy Voiman ja 365 Hankinta Oy:n asiakkaita kehotettiin vaihtamaan toiseen sähkönmyyntiyhtiöönEnergiavirasto kehottaa Fi-Nergy Voiman ja 365 Hankinnan asiakkaita valitsemaan pikaisesti uuden sähkönmyyjän, Energiavirasto 11.6.2021, viitattu 29.7.2022. Yritys lähetti perintäyrityksen PS Perintä Oy kautta aiheettomia laskuja vuonna 2021Johanna Lehtola, Kohusähköyhtiö Fi- Nergyn asiakkaat saaneet aiheettomia laskuja perintätoimiston kautta, Yle.fi, uutiset 17.9.2021, viitattu 29.7.2022ja vielä vuonna 2022:kinSäh­köyh­tiö 365 Han­kin­ta lä­het­tää edel­leen ai­heet­to­mia las­ku­ja, kkv.fi 12.5.2022, viitattu 29.7.2022. == Lähteet == == Aiheesta muualla == * Fi-Nergy Luokka:Entiset suomalaiset energiayhtiöt
Jaryd Lazar

Jaryd ”Summit1g” Lazar on yhdysvaltalainen Twitch-striimaaja ja entinen kilpailullinen Counter-Strike: Global Offensive -pelaaja. Hänet tunnetaan yhtenä Twitch-palvelun suosituimmista striimaajista ja hänen striiminsä ovat keränneet viimeisen kolmen vuoden aikana, päivittäin noin 20 tuhatta katsojaa. Lazar on tyypiltään monipuolinen striimaaja ja hänet nähdään striimaamassa eri pelejä eri peligenreistä. Vuonna 2019 Lazarilla on yli 3,6 miljoonaa seuraajaa ja 263,4 miljoonaa katselukertaa. Se tekee hänestä Twitchin viidenneksi seuratuimman striimaajan. == Lähteet == Luokka:Yhdysvaltalaiset elektronisen urheilun ammattilaiset Luokka:Striimaajat Luokka:Vuonna 1987 syntyneet Luokka:Elävät henkilöt
Bagdadin yliopisto

Bagdadin yliopisto ( Jāmi'at Baghdād) on Bagdadin keskustassa sijaitseva Irakin ensimmäinen ja arabimaailman toiseksi suurin yliopisto, jossa on yli 70 000 opiskelijaa ja 24 kollegiota (college). Oppilaitoksen lainopillinen kollegio aloitti toimintansa vuonna 1908 ja lääketieteellinen kollegio 1927. Vuonna 1957 oppilaitos muutettiin yliopistoksi, ja se alkoi myöntää akateemisia oppiarvoja. Yliopiston islamilaisten tieteiden kollegio katsoo, että sen juuret ovat Abu Hanifan moskeijan yhteyteen perustetussa madrasassa, joka perustettiin vuonna 1067. (Google Books) Yliopisto sai 1950-luvulla uuden kampuksen, jonka suunnittelivat arkkitehdit Walter Gropius, Louis McMillen ja Robert McMillan. Kampusta laajennettiin 1982.Memorandum of Understanding with University of Baghdad, Indian Institute of Technology Bombay. Viitattu 4.2.2019 Yliopisto oli vuonna 2018 Timesin yliopistojen ranking-listalla sijalla 800–1 000.Baghdad University makes global ranking BBC 26.9.2018 ==Lähteet== ==Huomautus== Selain varoittaa, että yliopiston omat sivut voivat olla haitalliset. Luokka:Irakilainen kulttuuri Luokka:Bagdad
Aapeli-myrsky

Aapeli-myrsky (tunnetaan myös nimellä Alfrida-myrsky) oli voimakas myrsky, joka iski Suomeen 2. tammikuuta 2019. Myrsky aiheutti suuria ja vakavia omaisuusvahinkoja, ja niiden lisäksi yksi myrskytuhoja Ahvenanmaalla raivaamassa ollut ihminen sai surmansa. Myrskyn aikana aallokko oli merialueilla hyvin suurta. Myrskyssä suurin keskituulennopeus – suurin Suomessa koskaan todettu – oli Kökarissa mitattu 32,5 m/s ja kovin puuska ylitti 40 m/s. Sähkö oli poikki enimmillään yli 100 000 kotitaloudelta lähinnä Lounais-Suomessa.Ilari Tapio: Maapallon vuosi pikakelaten. Aamulehti 29. joulukuuta 2019, s. A19. Alma Media. Sähkökatkot aiheuttivat häiriöitä myös matkapuhelinverkoissa. Tanskassa Aapelin sisarmyrsky heitti Ison-Beltin ylittävällä rautatiesillalla tavarajunan kuorman päin matkustajajunaa. Onnettomuudessa sai surmansa kahdeksan henkilöjunan matkustajaa. == Lähteet == Luokka:Myrskyt ja rajuilmat Suomessa Luokka:Vuoden 2019 luonnonmullistukset
Jüri Pihl

Jüri Pihl (17. maaliskuuta 1954 Kuressaare – 3. helmikuuta 2019) oli virolainen virkamies ja poliitikko. Pihl valmistui juristiksi Tarton yliopistosta vuonna 1982.Eesti Entsüklopeedia 14, s. 370. Tallinn 2000. ISBN 9985-70-064-3 Neuvostoaikana Pihl työskenteli tutkijana Eestin SNT:n sisäministeriössä vuosina 1975–1986. Uudelleenitsenäistyneessä Virossa Pihl toimi Kaitsepolitsein ensimmäisenä pääjohtajana vuosina 1991–2003, minkä jälkeen hän oli Viron pääsyyttäjänä 2003–2005 ja oikeusministeriön kanslerina 2005–2007. Politiikassa Pihl toimi sisäministerinä Ansipin II hallituksessa 2007–2009 edustaen sosiaalidemokraatteja. Pihl oli Sosiaalidemokraattisen puolueen (SDE) puheenjohtajana 2009–2010 toimien samaan aikaan Tallinnan apulaispormestarina. Tämän pestin jälkeen hän jätti politiikan. == Lähteet == Luokka:Viron sisäministerit Luokka:Viron Sosiaalidemokraattisen puolueen poliitikot Luokka:Viron puolueiden puheenjohtajat Luokka:Vuonna 1954 syntyneet Luokka:Vuonna 2019 kuolleet
Tatjana (laulaja)

Tatjana Georgijeva Kacova (, s. 17. heinäkuuta 1978, Saedinenie, Bulgaria) on bulgarialainen pop-folk-laulaja, joka käyttää taiteilijanimeä Tatjana () == Diskografia== === Soloalbumit === * 2004 - Strast * 2005 - Tatjana (albumi) === Singlet === * Bivsha za seks (2017) * Padam si po teb (2017) * Za golemite mazhe (2017) * V Instagram sam ti lyubima (2018) == Lähteet == Luokka:Bulgarialaiset laulajat Luokka:Vuonna 1978 syntyneet Luokka:Pop- folklaulajat Luokka:Elävät henkilöt
Chenognen verilöyly

Chenognen verilöyly oli toisen maailmansodan sotarikos, johon yhdysvaltalainen 11. panssaridivisioona syyllistyi 1. tammikuuta 1945 lähellä Belgian Chenognea teloittamalla noin 80 saksalaista sotavankia Ardennien taistelun aikana. Yhdysvallat eivät ole myöntäneen tapahtunutta, eikä sitä ole koskaan virallisesti tutkittu. == Katso myös == * Malmedyn verilöyly == Lähteet == Luokka:Toisen maailmansodan sotarikokset Luokka:1945 Luokka:Joukkosurmat Luokka:Belgian historia Luokka:Vallonia
Ursula Kuczynski

Ursula Beurton, o.s. Kuczynski, vakoojanimi Sonja, kirjailijanimi Ruth Werner (15. toukokuuta 1907 Berliini – 7. heinäkuuta 2000 BerliiniMacIntyre 2021, s. 404 ) oli saksalaissyntyinen vakooja, joka työskenteli 1930-luvulta alkaen toisen maailmansodan jälkeiseen aikaan Neuvostoliiton hyväksi. Hän välitti Neuvostoliittoon tietoja muun muassa Ison-Britannian ja Yhdysvaltojen Manhattan-ohjelmasta. Hänet palkittiin Neuvostoliitossa everstin kunnia- arvolla. Salanimellä Ruth Werner hän kirjoitti sittemmin DDR:ssä asuessaan kirjoja.Petri Immonen, Atomipommin varastaja. Helsingin Sanomat 4.2.2019 s. B 21 Berliiniläissyntyisen Kuczynskin vanhemmat olivat juutalaisia kommunisteja. Toisten tulkintojen mukaan hänen isänsä Robertin paikka poliittisessa kentässä vaihteli keskustavasemmistosta jyrkän linjan oikeistoon.MacIntyre 2021, s. 14 Ursula kouluttautui Moskovassa radiosähköttäjäksi. Hän kuului Saksaa vakoilleeseen Punainen orkesteri -ryhmään, mutta sodan edetessä hän siirtyi työskentelemään Britanniaan.Pertti Avola, Historia: Atomipommin varastaja. Tv- maailma 5/2019 s. 13 Kuczynski oli Ison-Britannian atomipommiprojektissa työskennelleen vakoilijan Klaus Fuchsin yhteyshenkilö eli hoitaja ja poistui Isosta-Britanniasta Itä-Saksaan tämän paljastuttua helmikuussa 1950.MacIntyre 2021, 382-387 Hannah Veale on tehnyt hänestä dokumenttielokuvan Atomipommin varastaja, jossa haastatellaan Kuczynskin poikaa Peter Beurtonia. == Lähteet == * ===Viitteet=== == Kirjallisuutta == * ==Aiheesta muualla== * Historia: Atomipommin varastaja, Yle.fi, 2.2.2019 Luokka:Brittiläiset vakoojat Luokka:Saksalaiset vakoojat Luokka:Vuonna 1907 syntyneet Luokka:Vuonna 2000 kuolleet
Salibandyn Euroopan cup 2003–2004

Euroopan cup 2003–2004 oli järjestyksessään 11. salibandyn seurajoukkueiden Euroopan-mestaruusturnaus. Se pelattiin Saksassa tammikuussa 2004. Karsintakierros lopputurnaukseen järjestettiin elokuussa 2003 Tšekissä. Euroopan cupin voitti vuonna 2004 miehissä ruotsalainen Pixbo Wallenstam IBK, joka voitti finaalissa Espoon Oilersin 10–7. Naisten Euroopan cupin voitti suomalainen SC Classic, joka voitti finaalissa Södertäljen 6–3. == Lähteet == * http://www.floorball.org/pages/EN/Mens-EC-Champions-2003-2004 * http://www.floorball.org/pages/EN/Womens-EC-Champions-2003-2004 Luokka:Vuoden 2004 salibandy Luokka:Saksan salibandy Luokka:Salibandykilpailut
Gråhund

GråhundFCI Centenary Book 1911-2011: s. 291. Pixels Prepress, Belgia: 2011 eli harmaa pystykorvaGondrexon, A. & Browne, I. Maailman koiraopas: s. 154. Weilin+Göös, Helsinki: 1974. ISBN951-35-1120-0. oli skandinavialainen koirarotu, joka lakkasi olemasta vuonna 1981Swarovsky, H.-J. BI-Lexikon Hunderassen: s. 176. VEB Bibliographisches Institut, Leipzig: 1985. FCI:n jaettua sen alkuperäisen rotumääritelmän kahtia jämtlanninpystykorvaksi ja harmaaksi norjanhirvikoiraksi. == Ulkonäkö == Kallo oli leveä, otsapenger ei havaittavissa. Silmät olivat tummanruskeat ja korvat pystyt. Kuono oli aavistuksen kalloa lyhyempi. Purenta oli aina leikkaava. Runko oli lyhyt, rinta leveä ja syvä. Raajat olivat keskipitkät. Häntä oli selän päälle kiertynyt. Karvapeite oli suora, melko pitkä ja kova. Väritys oli harmaa eri sävyissään, pohjavilla oli vaaleanharmaa. Urosten keskimääräinen säkäkorkeus oli 52 ja narttujen 49 cm. == Luonne ja käyttäytyminen == Gråhund oli itsevarma ja tarmokas. Se suhtautui omaan perheeseensä ystävällisesti. == Lähteet == Luokka:Sukupuuttoon kuolleet koirarodut Luokka:Pystykorvat Luokka:Metsästyskoirat Luokka:Ruotsalaiset koirarodut Luokka:Norjalaiset koirarodut
Air Belgium (1979–2000)

Air Belgium oli belgialainen lentoyhtiö. Yhtiö perustettiin vuonna 1979, ja lakkautettiin vuonna 2000, kun toinen yhtiö Airtours osti sen. Air Belgium oli lomalentoyhtiö. == Historia == Toukokuussa 1979 matkanjärjestäjä Sun International yhdisti charter-lentoyhtiöt Abelag Aviationin ja Herfurthin yhdeksi yhtiöksi. Uusi yhtiö Air Belgium alkoi operoimaan lentoja Boeing 707- ja Boeing 737-200-koneilla. Yhtiö lensi Belgian pääkaupungista Brysselistä kohteisiin Välimerellä. Vuonna 1990 Air Belgium alkoi lentää Yhdysvaltoihin ja Meksikoon. Vuonna 1998 Air Belgium myytiin Airtoursille. Vuoden 2000 loppupuolella kaikki Air Belgiumin lennot lopetettiin. Luokka:Entiset belgialaiset lentoyhtiöt
ASL Airlines Ireland

ASL Airlines Ireland (aiemmin Air Contractors) on irlantilainen rahtilentoyhtiö. Se operoi lentoja eri puolilla Eurooppaa muille lentoyhtiöille, kuten FedExille ja DHL Expressille. Yhtiö operoi myös aikatauluttamattomia charterlentoja ja joitakin wet lease -lentoja. Yhtiön emoyhtiön ASL Airline Holding Limitedin pääkonttori sijaitsee Swordsissa, Irlannissa. == Historia == Yhtiö perustettiin vuonna 1972 nimellä Air Bridge Carriers. Samana vuonna yhtiö lensi ensilentonsa. Syyskuussa 1992 yhtiö vaihtoi nimensä Hunting Cargo Airlinesiksi. Samana vuonna yhtiön koko liikenne siirrettiin Irlantiin. Kesäkuussa 1998 yhtiö myi ilmailuosuutensa CMB Compagnie Maritime Belgelle ja Safairille. Samalla yhtiö rebrandattiin Air Contractorsiksi. Air Contractors osti vuonna 2008 ranskalaisen lentoyhtiön Europe Airpostin. Myöhemmin, kun EAP oli kokonaan osa Air Contractorsia, yhtiö uudelleenbrandattiin ASL Aviation Groupiksi. Tytäryhtiöt Air Contactors ja Europe Airpost pitäisivät kuitenkin omat nimensä. Nimi ASL edustaa lentoyhtiöitä, tukea ja leasingia (). 4\. päivä kesäkuuta 2015 ASL Aviation Group ilmoitti, että Air Contractorsin nimi vaihdettaisiin ASL Airlines Irelandiksi, ja Europe Airpostin nimi vaihdettaisiin ASL Airlines Franceksi. Lisäksi yhtiön matkan varrella ostamien lentoyhtiöiden Farnair Hungaryn ja Farnair Switzerlandin nimet vaihdettaisiin ASL Airlines Hungaryksi ja ASL Airlines Switzerlandiksi. 5\. päivä helmikuuta 2016 yhtiö ilmoitti ostaneensa TNT Airwaysin ja PAN Airin, ja muuttavansa näiden nimet ASL Airlines Belgiumiksi ja ASL Airlines Spainiksi. ASL Aviation Groupin tytäryhtiö ASL Airlines Switzerland lakkautti kaikki lennot 1. helmikuuta 2018. == Laivasto == Lentokone Käytössä Tilauksia Muuta Airbus A300-600RF 4 - Kaikki koneet DHL:n käytössä Airbus A330-300/P2F 2 - Kaikki koneet Air Hong Kong:in käytössä ATR 42-300F 5 - Kaikki koneet FedEx Express:in käytössä ATR 72-200F 12 - 5 FedEx Express:in käytössä Boeing 737-300 1 - Wet leasattu Aer Lingusille kesäksi 2018 Boeing 737-300F 1 - Boeing 737-400F 7 - Koneet FedEx Express:in käytössä Boeing 737-800/BCF - 2 Leasattu GECASilta, toimitetaan 2018 Boeing 757-200 4 . Kaikki koneet wet leasattu Aer Lingusille Laivasto 30. päivänä syyskuuta 2018 == Lähteet == # http://www.aslaviationgroup.com/contact/ # https://web.archive.org/web/20090708042337/http://www.aircontractors.com/detail.aspx?page=Document&call;=News&Item;=2118 # http://www.aslaviationgroup.com/media/single/asl-drives-future-growth-with- launch-of-european-airline-brand # http://www.globaltrademag.com/global-trade- daily/news/asl-finalizes-acquisition-of-tnt-air-operations/ # http://www.aslairlines.be/ # https://www.ch- aviation.com/portal/news/64010-asl-airlines-switzerland-ceased-operations # https://www.iaa.ie/commercial-aviation/aircraft-registration-2/latest- register-and-monthly-changes-1 # https://www.ch- aviation.com/portal/news/60235-asl-airlines-ireland-set-for- maiden-a330-freighter Luokka:Irlantilaiset lentoyhtiöt Luokka:Rahtilentoyhtiöt
Glattzentrum

Glattzentrum on kauppakeskus Sveitsin Wallisellenissä, Zürichin koillispuolella. Ostoskeskus avattiin vuonna 1975. Kauppakeskuksen vuotuinen kävijämäärä on 9 miljoonaa. Liikevaihdoltaan kauppakeskus on Sveitsin suurin (606 milj. Sfr vuonna 2015). Myyntitiloja kauppakeskuksessa on 43 400 neliömetriä, ja myynti neliötä kohden oli vuonna 2015 noin 14 000 Sfr. == Lähteet == * === Viitteet === ==Aiheesta muualla== Luokka:Sveitsin kauppa- ja ostoskeskukset Luokka:Wallisellen
Pisoniat

Pisoniat (Pisonia) on ihmekukkakasvien heimoon kuuluva kasvisuku. Pisoniat ovat pensaita tai pieniä puita tai puuvartisia köynnöksiä, enimmillään 30 metriä pitkiä. Kuori on ohut, pehmeä ja kermanvärinen. Nahkeat tai paperimaiset lehdet sijaitsevat vastakkain, tai vuorotellen. Pienet kukat kasvavat erikoistuneiden kukkaversojen päihin. Hede- ja emikukat ovat erilaisia, hedekukissa 6–10 hedettä. Eräiden tämä suvun puiden siemenet ovat todella tahmeita. Hyönteiset takertuvat niihin, samoin kuin hyönteisiä tavoittelevat linnut. Siemeniä voi tarttua lintuihin niin paljon, että ne menettävät lentokykynsä. Tahmeiden siementen hyöty on kuitenkin siinä, että ne voivat kulkeutua lintujen mukana kaukaisiin paikkoihin. Lähiympäristöönsä puu taas leviää katkeilevien oksiensa avulla - maahan pudonnut oksa juurtuu helposti. == Lajeja == * Pisonia aculeata * Pisonia brunoniana * Pisonia floribunda * Pisonia grandis * Pisonia umbellifera – pisonia == Lähteet == == Aiheesta muualla == * Finto: Kassu – Kasvien suomenkieliset nimet: Pisonia Luokka:Ihmekukkakasvit
Agnelo Gustavo Adolfo de Souza

Kunnianarvoisa Agnelo Gustavo Adolfo de Souza (21. tammikuuta 1869 Anjuan, Intia – 20. marraskuuta 1927 Rachol, Goa, Intia) oli intialainen pappi, mystikko ja saarnaaja. Hän eli seuraavien 5 paavien hallintokausien aikana: autuas Pius IX (1846–1878), Leo XIII (1878–1903), pyhä Pius X (1903–1914), Benedictus XV (1914–1922) ja Pius XI (1922–1939). Paavi Johannes Paavali II julisti hänet kunnianarvoisaksi 10. marraskuuta 1986. == Lähteet == Luokka:Intialaiset papit Luokka:Kristilliset mystikot Luokka:Vuonna 1869 syntyneet Luokka:Vuonna 1927 kuolleet
50 Berkeley Square

50 Berkeley Square on Berkeley Squarella sijaitseva asuinrakennus, joka on luultavasti tunnetuin kummitustalo Lontoossa. Sen maine omituisten ilmiöiden tapahtumapaikkana oli laajalle levinnyt jo vuonna 1879.Roud 2012, 70–71 Talossa kuolemaansa vuonna 1827 asti asunut Yhdistyneen kuningaskunnan entinen pääministeri George Canning väitti kokeneensa outoja asioita siellä.Floyd 2002, 29 Kauhukirjailija Elliott O'Donnellin julkaisemassa tarinassa kaksi merimiestä etsi talosta yösijaa ja heräsivät outoihin ääniin. Huoneeseen tuli kaamea olento, jota toinen miehistä onnistui pakenemaan. Toinen miehistä löytyi kuolleena pihalta, jonne hän oli hypännyt tai pudonnut yläkerran ikkunasta. Tarinan todenperäisyydestä ei ole todisteita, sillä tapaukseen liittyviä ruumiinavauskertomuksia tai paikallislehtien uutisia ei ole löytynyt.Roud 2012, 74 == Lähteet == * * === Viitteet === Luokka:Mayfairin rakennukset ja rakennelmat Luokka:Paranormaalit paikat Luokka:Yhdistyneen kuningaskunnan asuinrakennukset
Psidium galapageium

Psidium galapageium on guavoiden sukuun kuuluva kasvi, jota kasvaa villinä Galapagossaarilla. Se on pensas tai pieni puu, jolla on soikeat lehdet ja pienet valkoiset kukat. Hedelmä on pyöreähkö marja, raakana keltainen, kypsänä mustanpunainen. == Lähteet == Luokka:Myrttikasvit
Kuu (jumala)

Kuu, tai joskus myös Kuutar, on Kuun jumalatar ja yksi luonnottarista Suomen mytologiassa.Sheila Savill, Pears Encyclopaedia of Myths and Legends - Western and Northern Europe, Central and Southern Africa, BCA, 1977, p. 90 Yhdessä Päivättären kanssa Kuutar muodostaa taivaan valoja hallitsevan kaksikon ja heidät nähdään harvoin erillään. Taivaanvaloilta kosinta ja Taivaanvalojen kosinta -runoissa kaksikko esiintyy yleensä runossa esiintyvän päähenkilön kosinnan kohteena ja joskus heidät saamistetaan Pohjolan tyttäriin. Samoin Pohjolan tytärten tavoin Kuuttaren kerrotaan kutoneen kultalankaa kuusta samalla, kun Päivätär kutoi hopealankaa auringosta.Pulkkinen, Risto; Lindfors, Stina (2016). Suomalaisen kansanuskon sanakirja. Gaudeamus. Kalevalan mukaan, Ilman tytär Ilmatar antoi sotkan munia polvensa päessä. Muna hajosi ja loi maailmankaikkeuden: valkuaisesta tuli kuu ja keltuaisesta aurinko. Kansanrunoissa tässä samassa taivaanvalojen syntyyn johtaneessa tilanteessa on puolestaan Väinämöinen. ===Muita kuuhun liittyviä olentoja=== Mikael Agricolan laatiman jumalluettelon mukaan Kapeet ja Rahko ovat vastuussa kuun eri vaiheista. == Lähteet == ==Aiheesta muualla== * http://www.godchecker.com/pantheon/finnish-mythology.php?deity=KUU Luokka:Suomalaiset jumalat ja taruolennot Luokka:Kuun jumalattaret
Stora Ängesön-Lilla Ängesön

Stora Ängesön-Lilla Ängesön on kaksoissaari Kemiönsaaren kunnassa Varsinais- Suomessa. Saari kuuluu Kemiönsaaren eteläiseen Hiittisten saaristoon. Stora Ängesön-Lilla Ängesön on vakituisesti asututtu: Ympärivuotisesti sillä asuu yksi ihminen. Stora Ängesönin ja Lilla Ängesönin välinen salmi on ollut purjehduskelpoinen vielä keskiajalla. Salmi on maankohoamisen vuoksi kasvanut umpeen ja yhdistänyt saaret. Muutamia muita pienempiä saaria on myös kasvanut kiinni saareen. Stora Ängesönin ja Lilla Ängesönin välillä on nyt fladamainen merenlahti Storfladan. Saaren vakituinen asutus sijaitsee sen pohjoisosassa Skepparhamnenin lahden rannalla. Stora Ängesönin ja Lilla Ängesönin välinen salmi on ollut suojaisa levähdyspaikka laivoille. Salmessa on ollut useita pitkiä lahtia, joista Långviken saaren länsipuolella on yhä olemassa. On mahdollista, että 1500-luvulla mainittu satama Ängishamn on tarkoittanut Stora Ängesönin salmea. Kuivuneen salmen kynnyksen länsipuolelta on löytynyt Suomen ainoa tunnettu riimukivi. Saaren koilliskulmassa on saareen kiinni kasvanut Tokholmen, jossa on useita saaren entisen asukkaan tekemiä kivirakennelmia ja vallituksia.<ref name="mv/> ==Lähteet== Luokka:Kemiönsaaren saaret
The Rewrite

The Rewrite on Marc Lawrencen käsikirjoittama ja ohjaama yhdysvaltalainen romanttinen komedia vuodelta 2014. Siinä Hugh Grant esittää Binghamtonin maaseutuyliopistoon vierailevaksi opettajaksi tulevaa vastaeronnutta Hollywood-käsikirjoittajaa ja Marisa Tomei häneen rakastuvaa aikuisopiskelijaa. == Rooleissa == == Tuotanto == Käsikirjoittaja-ohjaaja Marc Lawrence on itse valmistunut Binghamtonin yliopistosta ja tavannut siellä vaimonsa, mistä hän sai innoituksen elokuvan käsikirjoitukseen. Kuvauspaikkoina käytettiin yliopiston pääkampusta, sitä ympäröivää kaupunkialuetta sekä Long Islandin yliopiston LIU Post -kampusta Brookvillessä. == Vastaanotto == Rotten Tomatoes -koontisivuston mukaan 66 prosenttia kriitikoista on antanut The Rewritelle myönteisen arvostelun. Yleisenä konsensuksena näyttelijöiden luomien hahmojen sympaattisuus pelastaa tarinan tavanomaisuudesta kärsivän elokuvan.. Viitattu 4.2.2019. The Rewrite oli Mark Lawrencen ja Hugh Grantin neljäs yhdessä tekemä elokuva ja ensimmäinen, joka ei saanut Suomessa teatterilevitystä. Elokuva sai Suomessa lehtiarvosteluja television ensiesityksen alla helmikuun alussa 2019. Helsingin Sanomien Timo Peltonen sanoi The Rewritea mukiinmeneväksi komediaksi, jossa Hugh Grant näyttelee ikään kuin parin vuosikymmenen takaista itseään, Hollywoodin hyljeksimäksi muuttunutta entistä huippuammattilaista. (Tilaajille.) Aamulehden Laura Krohnin mielestä elokuva on ”semmoinen eloisa pakkaus, jonka ääressä ilta sujahtaa mukavasti niille paikkeille, että tulee kiire nukkumaan”. Mitään ikimuistoista se ei hänestä tarjoa, muttei myöskään pettymystä. ==Lähteet== Luokka:Vuoden 2014 yhdysvaltalaiset elokuvat Luokka:Yhdysvaltalaiset romanttiset komediat Luokka:Elokuvat koulusta ja koulutuksesta
Salibandyn naisten Euroopan cup 1993

Naisten Euroopan cup 1993 oli järjestyksessään ensimmäinen naisten salibandyn seurajoukkueiden Euroopan-mestaruusturnaus. Se järjestettiin joulukuussa 1993 Helsingissä. Miesten cup pelattiin Tukholmassa. Vasta vuodesta 1994 lähtien miesten ja naisten Euroopan cup järjestettiin yhdessä. == Lähteet == * http://www.floorball.org/pages/EN/Womens-EC-Champions-1993 Luokka:Salibandykilpailut Luokka:Vuoden 1993 urheilu Luokka:Helsingin urheilutapahtumat
Salibandyn Euroopan cup 1994

Euroopan cup 1994 oli järjestyksessään toinen salibandyn seurajoukkueiden Euroopan-mestaruusturnaus. Se järjestettiin joulukuussa 1994 Sveitsissä. Naisten ja miesten cup järjestettiin ensimmäistä kertaa yhdessä. Miehissä cupin voiton uusi edellisvuoden mestari Balrog IK. Naisten cupin mestaruuden voitti Sjöstad IF, joka voitti finaalissa hallitsevan mestarin VK Rasketin 3–2. == Lähteet == * http://www.floorball.org/pages/EN/Womens-EC- Champions-1994 * http://www.floorball.org/pages/EN/Mens-EC-Champions-1994 Luokka:Vuoden 1994 urheilu Luokka:Salibandykilpailut
Kirsi Nisonen

Kirsi Nisonen (s. 1980 Joensuu) on suomalainen designer, käsityöläinen ja museoalan tuottaja. Nisosen debyyttimallisto lateksiasu-kokoelma Latexmania julkaistiin 2004. Hänen ensimmäinen omaa nimeään kantava mallisto lanseerattiin vuonna 2008. Se koostui Nisosen tavaramerkeiksi muodostuneista turbaaneista, korseteista ja hatuista. Malliston kasvoina nähtiin muun muassa Ninja Sarasalo. Vuonna 2011 Nisosen loi markkinointitoimisto Bob Helsingin kanssa modernin ylioppilaspäähine ”YO-laketin”, joka voitti samana vuonna Vuoden huiput - hopeahuippu -palkinnon. Nisosen Cailapille 2013 suunnittelema ”Paradise” mallisto oli laajassa vähittäismyynnissä esimerkiksi Halosella, Stockmannilla ja Sokoksella. Vuonna 2015 hän suunnitteli Finlaysonille ”Doggystyle” -rusettimalliston. Nisosen suunnittelemia asusteita on nähty usein julkisuuden henkilöillä, esimerkiksi Jenni Vartiaisella, Maria Veitolalla ja norjalaisella pop-tähti Anniella. Vuonna 2010 hän suunnitteli ja valmisti laulaja Chisun Linnan juhlien puvun. Iltalehden lukijat äänestivät sen myöhemmin yhdeksi vuosituhannen kauneimmista Linnan juhla-asuista. Vuonna 2012 Nisonen suunnitteli virallisen World Design Capital Helsinki -ruusukkeen, joka nähtiin muun muassa Tarja Halosen yllä. Vintage-harrastajana tunnettu Nisonen toimi asiantuntijana Suomen huutokauppakeisari-ohjelmassa toisella tuotantokaudella. Keväällä 2019 Nisonen oli mukana FOXin esittämässä Huutokaupan metsästäjät Suomi-sarjassa. Nisonen on ollut aktiivinen alakulttuurivaikuttaja 2000-luvun alusta lähtien. Vuonna 2002 hän toimi juontajana kaapelitelevisiokanava MoonTV:lla. Vuonna 2004 Nisonen oli mukana perustamassa La Persé -klubikollektiivia. Vuonna 2007 Helsingin Sanomat valitsi Club La Persén Helsingin parhaaksi bailupoppooksi ja City-lehti kaupungin parhaiksi pukeutujiksi. Vuonna 2017 La Persé osallistui Eurovision laulukilpailun Suomen esikarsintoihin ”My Little World” kappaleella. Nykyään Nisonen työskentelee tuottajana museoalalla. Suomen Kansallismuseossa hän on ollut mukana tuottamassa vintage-tapahtumia, museoravintolan konseptiuudistusta ja museokauppojen yhteistyömallistoja. == Lähteet == Luokka:Elävät henkilöt Luokka:Vuonna 1980 syntyneet Luokka:Suomalaiset muotoilijat
Salibandyn Euroopan cup 1995

Euroopan cup 1995 oli järjestyksessään kolmas salibandyn seurajoukkueiden Euroopan-mestaruusturnaus. Se järjestettiin Karlstadissa, Ruotsissa 27.–30. joulukuuta 1995. Joukkuemäärää oli tänä vuonna saatu naisissakin nostettua kahdeksaan. Miesten turnauksen voitti ruotsalainen Kista, joka voitti finaalissa kaksinkertaisen mestarin Balrog IK:n. Naisten mestaruuden voitti edellisvuoden tapaan Sjöstad IF. == Lähteet == * http://www.floorball.org/pages/EN/Womens-EC-Champions-1995 * http://www.floorball.org/pages/EN/Mens-EC-Champions-1995 Luokka:Ruotsin salibandy Luokka:Vuoden 1995 urheilu Luokka:Salibandykilpailut
Colette Senami Agossou Houeto

Colette Sénami Agossou Houéto (s. 1939 Porto Novo, Ranskan Dahomey) on beniniläinen opettaja, poliitikko ja runoilija. Houéto suoritti peruskoulun kotikaupungissaan Porto-Novossa ennen kuin jatkoi kouluaan Cotonoussa. Hän jatkoi opintojaan Strasbourgin yliopistossa sekä Münchenin ja Aix-en-Provencen yliopistoissa. Hän on ammatiltaan opettaja, ja hänestä tuli Beninin kansallisen kasvatustieteellisen koulutuksen ja tutkimuksen instituutin johtaja (1977–1981). Vuosina 1986–1991 hän toimi Afrikan kehityspankin hankkeessa, jonka tarkoituksena oli integroida naisia Beninin kehitys- ja laajentumisohjelmaan. Hän toimi myös perus- ja keskiasteen ministerinä Yayi Bonin ensimmäisessä hallituksessa. Hän on aktiivinen Adrien Houngbédjin Parti du Reanouveau Démocratiquessa (PRD). Houéto on mainittu feministiseksi runoilijaksi, jolla on vahva ääni. == Julkaisut == * == Lähteet == == Kirjallisuutta == * *Runon käännös englanniksi Luokka:Beniniläiset kirjailijat Luokka:Beniniläiset poliitikot Luokka:Opettajat Luokka:Vuonna 1939 syntyneet Luokka:Elävät henkilöt
Augustine Thevarparampil

Autuas Augustine Thevarparampil (1. huhtikuuta 1891 Ramapuram, Kerala, Intia – 16. lokakuuta 1973 Ramapuram, Kerala, Intia) oli pappi, jota kutsutaan myös “dalitien hyväksi paimeneksi”. Hän eli seuraavien 7 paavien hallintokausien aikana: Leo XIII (1878–1903), pyhä Pius X (1903–1914), Benedictus XV (1914–1922), Pius XI (1922–1939), Pius XII (1939–1958), pyhä Johannes XXIII (1958–1963) ja Paavali VI (1963–1978). Paavi Johannes Paavali II julisti hänet kunnianarvoisaksi 22. kesäkuuta 2004, paavi Benedictus XVI julisti hänet autuaaksi 30. huhtikuuta 2006 ja hänen muistopäiväänsä vietetään 16. lokakuuta. == Lähteet == Luokka:Vuonna 1891 syntyneet Luokka:Vuonna 1973 kuolleet
Gran Alianza por la Unidad Nacional

Gran Alianza por la Unidad Nacional, (suomeksi suunnilleen Kansallisen yhtenäisyyden suurliitto,) myös "Unidad", lyh. GANA on El Salvadorissa vaikuttava keskustaoikeistolaiseksi itsenä määrittelevä puolue. Se perustettiin vuonna 2010, ja käytännössä sen perustivat Arena-puolueesta eronneet jäsenet, ja se tekee yhteistyötä vasemmistolaisen FMLN-puolueen kanssa. GANAn presidenttiehdokas Nayib Bukele valittiin vuoden 2019 vaaleissa El Salvadorin presidentiksi. Jo vuonna 2014 puolue oli ollut mukana presidentinvaalissa ehdokkaanaan Arenasta siirtynyt entinen presidentti Antonio Saca. Puolueella on 11 parlamenttipaikkaa yhteensä 84:stä vuoden 2018 tilanteen mukaan. == Lähteet == Luokka:El Salvadorin puolueet Luokka:Konservatiiviset puolueet
Koha-Suomi

Koha-Suomi Oy on täysin kuntien omistama yhtiö, jonka kautta kunnat ylläpitävät ja kehittävät Koha-kirjastojärjestelmää yhteistyössä. Yritys on perustettu loppukesällä 2016 Kohti Kohaa –hankkeen tuloksena. Yritys toimii non-profit-periaatteella; sen tavoitteena ei ole tuottaa taloudellista voittoa. Yritys toimii tiiviissä yhteistyössä omistajakuntien kirjastojen kanssa. Koha-Suomi Oy:n kotipaikka on Mikkeli. == Kirjastokimpat ja kirjastot == * Lapin kirjasto * OUTI-kirjastot * Vaara-kirjastot * Siilinjärven kunnankirjasto * Lumme-kirjastot * Kyyti-kirjastot * Helle-kirjastot * Vaski- kirjastot * Kirkes-kirjastot * Lastu-kirjastot . == Lähteet == Luokka:Suomen kirjastot
Heikki Kännö

Heikki Kännö (s. 1968) on suomalainen kirjailija. Hän on valmistunut taidemaalariksi Turun piirustuskoulusta ja työskennellyt muun muassa vapaana taiteilijana ja graafisena suunnittelijana. Kännö asuu ja työskentelee Turussa. == Ura == Kännön esikoisromaani Mehiläistie (2017) oli ehdolla Tulenkantaja-palkinnon sekä Helsingin Sanomien kirjallisuuspalkinnon saajaksi. Toisella romaanillaan Sömnö (2018) Kännö voitti Runeberg-palkinnon. Teos on ilmestynyt myös Liettuassa ja Virossa. Kolmas romaani Runoilija ilmestyi vuonna 2020, ja se oli yksi vuoden Finlandia-palkintoehdokkaista. Kännön neljäs romaani Ihmishämärä (2022) oli sekin Finlandia-palkintoehdokkaana. Ihmishämärä rakentuu Richard Wagnerin Nibelungin sormus -oopperan pohjalle. Teos ammentaa eurooppalaisesta aatehistoriasta sekä skandinaavisesta mytologiasta ja käsittelee ympäristötuhoa sekä taiteen ja mystiikan suhdetta. Ihmishämärä tuo yhteen Kännön aiemman tuotannon, ja siinä on aineksia kolmesta ensimmäisestä romaanista. Kriitikko Toni Jerrmanin mukaan teos kiinnittää Kännön suomalaiseen kirjallisuushistoriaan. Kriitikko Vesa Rantaman mukaan Kännön tuotanto on omalaatuista ja se ammentaa viime vuosisatojen eurooppalaisesta hengenelämästä. Kännö ottaa vakavasti esoterian ja magian vuosisataiset perinteet ja käyttää niitä taitavasti fiktionsa polttoaineena. == Teokset == * Markku Into & Heikki Kännö, 1998: Paha hämärä. Amanita. ISBN 951-95973-9-5 * Mehiläistie. Sammakko, 2017. ISBN 9789524833745 * Sömnö. Sammakko, 2018. ISBN 9789524833622 * * Ihmishämärä. Sammakko, 2022. ISBN 9789524834230 * Kädet. Sammakko, 2024. ISBN 9789524834506 == Palkintoja == * Runeberg-palkinto 2019 * Kritiikin punnukset 2022 == Ehdokkuudet == * Euroopan unionin kirjallisuuspalkinto 2019 * Finlandia-palkinto 2020, 2022 * Helsingin sanomien kirjallisuuspalkinto 2017 * Toisinkoinen 2019 * Tulenkantaja 2018 * Tähtifantasia 2021 * Tähtivaeltaja-palkinto 2018, 2023 == Lähteet == ==Aiheesta muualla== *Luomiskertomus: Heikki Kännö tuo Wagnerin jumalat takaisin. 29.11.2022. *Radio Suomi Turku: Finlandia-ehdokas Heikki Kännön Ihmishämärä maalaa kuvan ihmisen tuhosta. 18.11.2022. *Markus Määttänen (16.2.2018) Kuvataiteilija Heikki Kännö vaihtoi maalaamisen kirjoittamiseen 20 vuotta sitten: "Olen aina tykännyt siitä, että saa leikkiä" (aamulehti.fi) *360 video: Writer Heikki Kännö shows his workroom and tells about his way to work (youtube.com) Luokka:Suomalaiset kirjailijat Luokka:Vuonna 1968 syntyneet Luokka:Elävät henkilöt
Amerikanbassi

Amerikanbassi (Morone americana) on bassien heimoon kuuluva pohjoisamerikkalainen kalalaji. == Ulkonäkö ja koko == Amerikanbassi on suhteellisen pienikokoinen bassilaji, keskimäärin 13-18 senttimetrin mittainen.Global Invasive Species Database (2006) Morone americana Kalan kyljet ovat hopeiset, rintaevät oranssit, muut evät sekä pyrstö tummanharmaat. Amerikanbassi voi elää jopa lähes 20 vuoden ikäiseksi. == Levinneisyys ja elinympäristö == Amerikanbassi esiintyy luontaisesti Pohjois-Amerikan itärannikolla Kanadan Quebecista Yhdysvaltain Pohjois-Carolinaan ulottuvalla vyöhykkeellä. Se on pohjakala, joka elää meri- ja murtovesiympäristössä etupäässä estuaareissa keskimäärin 10 metrin syvyydessä. Se on kuitenkin levittäytynyt laajasti myös Yhdysvaltojen sisävesiin, mm. Suuriin järviin ja Mississippijoen vesistöön. Amerikanbassi on luokiteltu haitalliseksi vieraslajiksi koko EU:n alueella ja siis myös Suomessa, vaikka lajia ei ole vielä Euroopassa tavattu.Kuningas, Sanna (2022) Amerikanbassi Morene americana Vieraslajiportaali vieraslajit.fi == Lähteet == Luokka:Bassit
Thomas Strakosha

Thomas Fotaq Strakosha (s.19. maaliskuuta 1995 Ateena, Kreikka) on albanialainen jalkapallomaalivahti. Hän edustaa Kreikan Superliigassa pelaavaa AEK Ateenaa. Vuoteen 2022 hän edusti italialaista Laziota, jonka ykkösmaalivahti hän oli helmikuusta 2017 alkaen, ja kausina 2022–2024 englantilaista Brentfordia, jossa hän jäi lähes täysin varamaalivahdin rooliin. Hän on pelannut myös Albanian maajoukkueessa. Strakoshan isä Fotaq on entinen jalkapalloilija ja myös Thomasin veli Dhimitri on jalkapalloilija. == Seurajoukkueura == === Uran alku === Strakoshan ura alkoi Panionioksessa, josta seuraavana vuonna Lazio osti hänet 75 tuhannen euron siirtosummalla. Hänestä tuli Lazion Primavera joukkueen tärkeimpiä pelaajia. === Lazio === Kun Lazion maalivahti Juan Pablo Carrizo siirtyi Interiin, Strakosha sai mahdollisuuden Lazion edustusjoukkueessa. Hän ei kuitenkaan päässyt kertaakaan kentälle. ==== Laina Salernitanaan ==== Heinäkuussa 2015 Strakosha lainattiin juuri Serie B:hen nousseeseen Salernitanaan saamaan kokemusta. Hän teki ammattilaisdebyyttinsä 9. elokuuta Pisaa vastaan Italian cupissa ja liigadebyyttinsä 6. syyskuuta Avellinoa vastaan. ==== Paluu lainalta ==== Heinäkuussa 2016, Strakosha palasi lainaltaan Lazioon. Kun Etrit Berisha lähti kesällä Atalantaan ja Federico Marchetti oli loukkaantunut, Strakosha sai mahdollisuutensa Laziossa Milania vastaan ja piti viisi päivää myöhemmin ensimmäisen Serie A -nollapelinsä Empolia vastaan. Strakosha aloitti kauden 2017–2018 pelaamalla Lazion Italian supercup -voitossa. Strakosha valittiin kauden 2017–2018 parhaaksi nuoreksi maalivahdiksi. Toukokuussa 2019 hän oli Italian cupin loppuottelussa voittamassa Atalantaa ja joulukuussa 2019 Italian supercupin loppuottelussa voittamassa Juventusta. Strakoshan sopimus Lazion kanssa jatkui kesäkuuhun 2022 asti. === Brentford === Strakosha siirtyi heinäkuussa 2022 Englannin Valioliigassa pelaavaan Brentfordiin. Hän pääsi kaudella 2022–2023 pelaamaan vain liigacupin toisen kierroksen ottelun Colchester Unitedia ja FA Cupin kolmannen kierroksen ottelun West Ham Unitedia vastaan. kaudella 2023–2024 hän pelasi kaksi Valioliigan ja kaksi FA Cupin ottelua. == Maajoukkueura == Strakosha sai kutsun Albanian A-maajoukkueeseen vuonna 2016, mutta kentälle hän pääsi ensi kerran Italiaa vastaan maaliskuussa 2017. Hän on huhtikuun 2024 loppuun mennessä pelannut 27 A-maaottelua. == Lähteet == Luokka:Vuonna 1995 syntyneet Luokka:Albanialaiset jalkapallomaalivahdit Luokka:Elävät henkilöt
Ludza

Ludza on kaupunki Latgallian alueella itäisessä Latviassa. Kaupungin väkiluku oli 8 931 asukasta vuonna 2011. Ludzan pormestarina toimii Alīna Gendele. == Kuuluisia ihmisiä Ludzasta == * Jakov Kulnev (1763–1812), kenraali * Ferdynand Ossendowski (1876–1945), kirjailija, tutkimusmatkailija * Leonid Dobytšin (1894–1936), kirjailija == Lähteet == == Aiheesta muualla == * Kotisivut Luokka:Latvian kaupungit
Agneepath (vuoden 2012 elokuva)

Agneepath on vuonna 2012 ilmestynyt Karan Malhotran ohjaama intialainen toimintaelokuva. == Näyttelijät == == Soundtrack == == Aiheesta muualla == * Luokka:Vuoden 2012 intialaiset elokuvat Luokka:Intialaiset toimintaelokuvat Luokka:Hindinkieliset elokuvat Luokka:Intialaiset uudelleenfilmatisoinnit
Felix Callander

Felix Callander (s. 15. lokakuuta 1998 s. Söderfors) on norjalainen jääpalloilija. Hän edustaa Ruotsin Elitserienissä pelaavaa IFK Vänersborg:ia. ==Saavutukset== Maajoukkueessa * Kolmet MM-kisat: 2017, 2018 ja 2019 Henkilökohtaisesti * Vuoden 2019 MM-kisojen maalikuningas 17 maalilla. == Lähteet == *International Bandy Database ===Viitteet=== Luokka:Norjalaiset jääpalloilijat Luokka:Vuonna 1998 syntyneet Luokka:Elävät henkilöt
Long Islandin yliopisto

Long Islandin yliopisto (Long Island University, LIU) on yksityinen yliopistojärjestelmä Yhdysvaltojen New Yorkin osavaltion eteläosassa. Sen kaksi pääkampusta sijaitsevat Long Islandin Brookvillessä (LIU Post) ja New Yorkin kaupungin Brooklynissä (LIU Brooklyn). Muita oppilaitoksen yksiköitä ovat Suffolkin piirikunnassa toimivat LIU Brentwood ja LIU Riverhead sekä Rocklandin ja Westchesterin piirikunnissa toimiva LIU Hudson. LIU Post -kampuksen suosituimpia pääaineita ovat liiketaloustiede, rikosoikeus, psykologia ja kasvatustiede. Vuonna 2020 siellä aloittaa eläinlääketieteen laitos. Opiskelijoita on noin 7 900, joista noin kymmenesosa ulkomaisia.. LIU Brooklyn tunnetaan parhaiten sairaanhoitajien ja farmaseuttien koulutuksesta. Opiskelijoita on noin 7 000, joista yli 400 ulkomaisia.. ==Lähteet== == Aiheesta muualla == Luokka:New Yorkin yliopistot ja korkeakoulut Luokka:Brooklyn
Shroud

Michael "Shroud" Grzesiek, (s. 2. kesäkuuta 1994 Toronto, Kanada) on kanadalainen striimaaja ja entinen Counter-Strike: Global Offensive - ammattilaispelaaja. Hänellä on maailman parhaimpiin kuuluva osumatarkkuus ammuntapeleissä ja häntä pidetään PlayerUnknown's Battlegroundsin maailman parhaimpina pelaajina. == Ura == Shroud aloitti Counter-Strike: Global Offensive -uransa ESEA-liigan joukkueista Exertus ja Manajuma. Hän tuli jo varhain tunnetuksi väijyntä-, pelinratkaisu- ja ammuntataidoistaan. Hyvien näyttöjen myötä Shroud solmi elokuussa 2014 sopimuksen suuren ammattilaisjoukkue Cloud9:n kanssa, ja samalla hänen Twitch-kanavansa räjähti suureen nousuun, sillä katsojat alkoivat huomata hänen taitonsa. Shroud ja Cloud9 saavuttivat ensimmäisen ja ainoan merkittävän voittonsa ESL Pro Leaguen neljännellä kaudella syksyllä 2016. Grzesiek jatkoi pelaamista sen jälkeen joukkueessaan vielä neljän vuoden ajan vaihtelevalla menestyksellä, kunnes hänet penkitettiin elokuussa 2017 ja hänet korvasi Tarik "tarik" Celik. Jo ennen penkitystä Shroudin motivaatio kilpapelaamiseen ei ollut enää kohdillaan, sillä häntä oli jo pitkään kiinnostanut enemmän striimaaminen. Hän lopetti virallisesti peliuransa huhtikuussa 2018 ja siirtyi samalla striimaamaan täyspäiväisesti Twitchiin. Vuonna 2019 Shroud on Twitch-palvelun toiseksi seuratuin henkilö heti Ninjan jälkeen yli 5 miljoonalla seuraajallaan, ja hänen jokaisella striimillään on noin 20 000–100 000 katsojaa. == Saavutukset == Päivämäärä Sija Taso Turnaus Palkintosumma 22\. kesäkuuta 2015 1. Premier ESL ESEA Pro League Season 1 - Pohjois-Amerikka $18,000 5\. heinäkuuta 2015 2. Premier ESL ESEA Pro League Season 1 – Finaalit $60,000 15\. marraskuuta 2015 1. Premier iBUYPOWER Cup $65,000 25\. kesäkuuta 2016 5-6. Premier Esports Championship Series Season 1 – Finaalit $65,500 21\. heinäkuuta 2016 5-8. Premier ELEAGUE Season 1 $50,500 18\. syyskuuta 2016 2. Premier DreamHack Open Bucharest 2016 $20,000 30\. lokakuuta 2016 1. Premier ESL Pro League Season 4 – Finaalit $200,000 11\. kesäkuuta 2017 1. Minor Americas Minor Championship - Krakow 2017 $30,000 25\. kesäkuuta 2017 3-4. Premier Esports Championship Series Season 3 – Finaalit $65,500 9\. heinäkuuta 2017 2. Premier ESL One: Cologne 2017 $40,000 == Lähteet == Luokka:Kanadalaiset elektronisen urheilun ammattilaiset Luokka:Striimaajat Luokka:Vuonna 1994 syntyneet Luokka:Elävät henkilöt
Sondre Bratvold Kristoffersen

Sondre Bratvold Kristoffersen (s. 27. heinäkuuta 1993) on norjalainen jääpalloilija. Hän edustaa Norjan Eliteserienissä pelaavaa Solberg Bandya. Kristoffersen seurasi jääpalloilijana isänsä Per Olafin jalanjälkiä, joka pelasi aikaisempina vuosina myös Sohlbergin jääpallomiehistössä. Syksyllä 2010 hän debytoi Sohlbergin ykkösjoukkueessa ja oli voittamassa Sohlbergin riveissä ensimmäistä Norjan mestaruuttaan keväällä 2011. Samana kautena hän oli mukana myös Norjan nuorten maajoukkueessa. Syksyllä 2013 hän siirtyi Ruotsiin Karlstadiin IF Bolticin riveihin. Boltic pelasi silloin Ruotsin toiseksi korkeinta sarjatasoa eli Allsvenskania ja sen Pohjoislohkoa. Yhden Ruotsin Allsvenskan-kauden jälkeen hän palasi Norjaan Sohlbergin riveihin. Palattuaan syksyllä 2014 Norjaan hänestä tuli Norjan jääpallomaajoukkueen vakiokalustoa. Vuoden 2015 MM-kisoissa hän oli Norjan paras maalintekijä Nikolai Jensenin kanssa yhdeksällä maalillaan. Kotimaassaan Kristoffersen oli kaudella 2015–2016 Solbergin paras maalintekijä 57 maalillaan. Kaudella 2017–2018 hän oli voittamassa toista Norjan mestaruuttaan. Kauden 2019 MM-kisoissa Kristoffersen oli kolmanneksi paras maalintekijä 12 maalilla edellään Norjan Felix Callander ja Ruotsin Erik Pettersson. == Saavutukset == Maajoukkueessa * Viidet MM-kisat (2015–2019) Seurajoukkueessa * Norjan mestari (2010, 2018) Henkilökohtaisesti * Norjan vuoden jääpalloilija 2019 == Lähteet == * International Bandy Database === Viitteet === Luokka:Norjalaiset jääpalloilijat Luokka:Vuonna 1993 syntyneet Luokka:Elävät henkilöt
PLATO (avaruusobservatorio)

PLAnetary Transits and Oscillations of stars (PLATO) on rakenteilla oleva ESAn Maan kaltaisia eksoplaneettoja etsivä optinen avaruusobservatorio. Se on tarkoitus laukaista Guayanan avaruuskeskuksesta avaruuteen vuonna 2026. Sen on kaavailtu tarkkailevan puolikasta taivaasta saman aikaisesti 34 erillisen teleskoopin ja kameran avulla. Se seuraa niillä tähtien fotometrisiä muutoksia valokäyrissä pitkällä ajalla. PLATO tekee myös seismisiä havaintoja löydettyjen eksoplaneettojen päätähdistä mikä tekee mahdolliseksi laskea niiden massa, säde ja ikä. Yhdistettäessä Maan päältä tapahtuviin säteisnopeuden vaihteluihin PLATO:n havainnot voidaan laskea planeetan massa, säde ja ikä. Sen tekniikka perustuu aiempien avaruusteleskooppien kuten CoRoT:n ja CHEOPS:n käytöstä saatuun kokemukseen ja tekniikkaan. == Lähteet == == Aiheesta muualla == * * * Luokka:ESA Luokka:Avaruusteleskoopit Luokka:Eksoplaneettatutkimus
Skyyttiläiset jousimiehet

Skyyttiläiset jousimiehet (, yksikössä ) olivat antiikin Ateenan kaupunkivaltion omistamia orjia, jotka toimivat kaupungin poliisijoukkoina. Näiden tehtävänä oli järjestyksen ylläpito muun muassa Agoralla sekä ekklesian eli kansankokouksen, bulen eli neuvoston sekä heliaian ja muiden oikeusistuinten kokoontumisissa. Skyyttiläisten jousimiesten pito aloitettiin Ateenassa Salamiin taistelun vuonna 480 eaa. jälkeen, jolloin kaupunkivaltion sanotaan ostaneen 300 orjaa Skyytiasta. Joukkojen perustajaksi mainitaan Speusinos. Tämän vuoksi ne tunnettiin myös nimellä speusinioi (). Järjestelmästä tiedetään antiikin lähteiden kautta vain vähän. On mahdollista, että myöhempinä aikoina kaikki joukoissa toimineet eivät enää olleet skyyttejä, sillä ateenalaisilla vaikuttaa olleen tapana sanoa kaikkia valtion orjia skyyteiksi. Valtion orjina heidän asemansa oli tavallisia orjia parempi ja vastasi jotakuinkin metoikkeja. Skyyttiläisiä jousimiehiä oli myöhemmin eri lähteiden mukaan mainitut 300 tai jopa , ja heidän asemapaikkansa oli alun perin Agora ja myöhemmin Areiopagi. Jousimiehillä oli ilmeisesti oikeus käyttää voimaa kansalaisia kohtaan tietyissä tilanteissa. Skyyttiläiset jousimiehet esiintyvät joskus hahmoina attikalaisissa komedioissa erityisesti Aristofaneella (Akharnalaiset, Lysistrate, Naishallitus, Naistenjuhla, Ritarit). Näin ei ole täyttä varmuutta, kuinka totuudenmukaisen kuvan jousimiesten toiminnasta näytelmät antavat. Aristofaneella jousimiehet lyövät joskus huonosti käyttäytyviä tai saattavat pidättää ihmisiä. Aristofanes tekee myös pilaa näiden vierasperäisestä puhetavasta. == Lähteet == == Aiheesta muualla == Luokka:Antiikin Ateena Luokka:Poliisitoimi